idáṁ havíḥ prajánanaṃ me astv íti prajánanaṁ hí yádi páyo yádi sómo dáśavīram íti prā́ṇā́ vaí dáśa vīrā́ḥ prā́ṇā́n evā̀tmán dhatte sárvagaṇam íty áṅgā́ni vaí sárve gaṇā́ áṅgā́ny evā̀tmán dhatte svastáya ā́tmasanī́ty ā́tmā́nam evá sanoti prajā́sanī́ti prajā́m evá sanoti paśusanī́ti paśūn evá sanoti lokasanī́ti lokā́ya vaí yajate námevá jayaty abhayasanī́ti svargó vaí lokó 'bhayaṁ svargá evá lokè 'ntatáḥ prátitiṣṭhaty agníḥ prajā́ṃ bahulā́ṃ me karotv ánnaṃ páyo réto 'smā́su dhattéti tád yá evaìnam eté yā́jáyanti tā́n etád ā́haitán máyi sárvaṃ dhattéti híraṇyena mā́rjayante 'mŕ̥̄taṃ vaí híraṇyam amŕ̥̄ta evā̀ntataḥ prátitiṣṭhanti